Lørdag morgen brød dankortsystemet ned i hele landet, det er nu fikset

Nets dankortterminaler brød lørdag morgen ned i hele landet. Det bekræftede Nets overfor Ekstra Bladet.

Kunder over hele landet kunne ikke bruge deres betalingskort i butikkerne, da Nets oplevede driftsproblemer.

Nu kan Nets pressechef bekræfte, at problemet er blevet behandlet.

- Vi har genetableret normal drift på vores kortsystemer. Vi har behandlet betalinger på normal vis fra kl. cirka 8:15 – dvs. en time efter vi konstaterede problemet. Man kan således som foretage betalinger igen på normal vis, skriver pressechefen, Søren Winge, til Ekstra Bladet.

Omkring klokken 7 gik systemet ned, hvor Søren Winge hurtigt fik undersøgt problemet.

I mellemtiden opfordrede han forretningerne til at benytte sig af deres offline-procedure, hvor de lukker systemet, og tage imod betalingerne alligevel.

- Det kan dog ikke lade sig gøre på debetkort, som kræver saldokontrol ved køb, siger pressechefen.

Umiddelbart er driftsproblemerne kun gået ud over kortbetaling i butikker og ikke overførelser eller mobilbetalinger, oplyser NETS.